Stjórn VR samþykkti í fyrradag tillögu um fulltrúa félagsins í nýrri stjórn Lífeyrissjóðs verslunarmanna og samkvæmt heimildum Viðskiptablaðsins felur sú tillaga í sér að Bryndís Hlöðversdóttir , stjórnarformaður Landsvirkjunar og fyrrverandi þingmaður Samfylkingarinnar , verði formaður stjórnar lífeyrissjóðsins . Bryndís mun segja sig frá trúnaðarstörfum fyrir Landsvirkjun . VR útnefnir fjóra stjórnarmenn af átta á móti fjórum fulltrúum frá atvinnurekendum . Aðrir verðandi stjórnarmenn eru Ásta Rut Jónasdóttir og Birgir Már Guðmundsson , sem sitja í stjórn VR og Elmar Hallgríms Hallgrímsson , lektor við viðskiptadeild Háskóla Íslands . Í Morgunblaðinu er rætt við Helga Magnússon , fráfarandi formann stjórnar lífeyrissjóðsins , og segir hann að það verði slæm niðurstaða ef fyrrverandi þingmaður Samfylkingarinnar tæki við . Hann sagði að í raun skipti ekki máli úr hvaða flokki fólk kæmi , en hætt sé við að flokkspólitískur verði settur á gjörðir sjóðsins ef fyrrverandi þingmaður fari í forsvari fyrir honum .